**โครงการจัดเก็บและสำรวจภาษีเคลื่อนที่ ประจำปี 2558**

**เทศบาลตำบลกรูด**

**ตำบลกรูด อำเภอกาญจนดิษฐ์ จังหวัดสุราษฏร์ธานี**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**1.) ชื่อโครงการ**

โครงการจัดเก็บและสำรวจภาษีเคลื่อนที่ ประจำปี 2558

**2.) หลักการและเหตุผล**

องค์กรปกครองส่วนท้องถิ่น ในฐานะเป็นองค์กรที่อยู่ใกล้ชิดประชาชนมากที่สุด และเป็นหน่วยที่ดำเนินการซึ่งทำหน้าที่บริหารจัดการในรูปแบบการบริการสาธารณะขององค์กรปกครองส่วนท้องถิ่น ที่จะต้องดำเนินตามหลักเกณฑ์วิธีการในการทำงาน ตามพระราชกฤษฏีกา ว่าด้วยหลักเกณฑ์และวิธีการบริหารบ้านเมืองที่ดี พ.ศ.2546 ในพื้นที่รับผิดชอบแก่ประชาชน เพื่อให้เกินประโยชน์สุขแก่ประชาชนเป็นประการสำคัญ

กองคลัง เทศบาลตำบลกรูด จัดทำโครงการจัดเก็บและสำรวจภาษีเคลื่อนที่ ประจำปี พ.ศ.2558 เพราะตระหนักถึงความสำคัญในการลดขั้นตอนการปฏิบัติงานเพื่ออำนวยความสะดวก สามารถตอบสนองความต้องการของประชาชน ด้านการชำระภาษี ช่วยลดขั้นตอนการปฏิบัติงาน และอำนวยความสะดวกในการให้บริการของทางราชการโดยมีเป้าหมายเพื่อออกให้บริการด้านการจัดเก็บภาษีโรงเรือนและที่ดิน ภาษีป้าย ภาษีบำรุงท้องที่ และค่าธรรมเนียมอื่นๆ ที่องค์กรปกครองส่วนท้องถิ่นมีอำนาจจัดเก็บรายได้ เป็นการสร้างความพึงพอใจกับราษฏรและแลกเปลี่ยนความคิดเห็น รับรู้ข่าวสารและรับทราบถึงความต้องการ ระหว่างข้าราชการ พนักงานเจ้าหน้าที่ ผู้บริหารและประชาชน ซึ่งถือว่าเป็นเรื่องดีของทางราชการ

**3.) วัตถุประสงค์**

3.1 เพื่ออำนวยความสะดวกในการชำระภาษี เช่น ภาษีโรงเรือนและที่ดิน ภาษีบำรุงท้องที่ ภาษีป้ายและสำรวจ ภบท.5 ใหม่ เนื่องจากครบปีสำรวจ

3.2 เพื่อสร้างความประทับใจให้กับประชาชนที่ใช้บริการ

3.3 เพื่อเน้นระบบการจัดเก็บภาษีและการเพิ่มรายได้

3.4 เพื่อให้ความรู้ความเข้าใจในขั้นตอนและวิธีการจัดเก็บภาษี

3.5 เพื่อเป็นการเชิญชวนให้ประชาชนมาชำระภาษีตรงเวลา และกระตุ้นให้ประชาชนเข้ามามีส่วนร่วมในการชำระภาษีท้องที่

**4.) เป้าหมาย**

ประชาชนในพื้นที่ตำบลกรูด จำนวน 10 หมู่บ้าน ที่อยู่เกณฑ์ต้องชำระภาษีโรงเรือนและที่ดิน ภาษีบำรุงท้องที่ ภาษีป้าย และค่าธรรมเนียมต่างๆ ที่องค์กรปกครองส่วนท้องถิ่นมีอำนาจจัดเก็บรายได้ ประชาชนได้รับความสะดวกสบายในการเสียภาษีและสามารถเสียภาษีภายในกำหนดระยะเวลา.

-2-

**5.) ระยะเวลาดำเนินการ**

ระหว่างเดือน ตุลาคม 2557- กันยายน 2558

**6.) สถานที่ดำเนินการ**

พื้นที่ตำบลกรูด อำเภอกาญจนดิษฐ์ จังหวัดสุราษฏร์ธานี(กำหนดการแนบท้าย

**7.) วิธีดำเนินการ**

1. จัดทำโครงการ

2. แต่งตั้งเจ้าหน้าที่ผู้ปฏิบัติงานตามโครงการ

3. จัดทำหนังสือแจ้งกำนัน/ผู้ใหญ่บ้านเพื่อประชาสัมพันธ์ดังกล่าวให้ประประชาชนได้ทราบโดยทั่วกัน

4. จัดทำป้ายประชาสัมพันธ์

5. ประชาสัมพันธ์เสียงตามสาย

6. ออกเก็บภาษีตามหมู่บ้าน

**8.) งบประมาณ**

งบประมาณของเทศบาลตำบลกรูด ตามเทศบัญญัติงบประมาณรายจ่ายประจำปีงบประมาณ 2558 กองคลัง แผนการบริหารงานทั่วไป ค่าใช้สอย หน้า 67 รายจ่ายเกี่ยวเนื่องกับการปฏิบัติราชการที่ไม่เข้าลักษณะรายจ่ายหมวดอื่นๆ (2) โครงการจัดเก็บภาษีนอกสถานที จำนวน 30,000 บาท เพื่อจ่ายเป็นค่าใช้จ่าย ค่าป้ายโครงการ จำนวน 13 ป้าย (รายละเอียดแนบท้าย)

**9.) ผู้รับผิดชอบโครงการ**

งานพัฒนารายได้ กองคลัง เทศบาลตำบลกรูด อำเภอกาญจนดิษฐ์ จังหวัดสุราษฏร์ธานี

**10.) ผลที่คาดว่าได้รับ**

1. ประชาชนที่ได้เสียภาษีเกิดความประทับใจในการให้บริการ

2. สร้างความสะดวกสบายให้กับผู้เสียภาษี

3. จำนวนลูกหนี้คงค้างลดลง

4. รายได้ของเทศบาลตำบลกรูด เพิ่มมากขึ้น

5. สามารถบริหารงานด้านการจัดเก็บรายได้ อย่างมีประสิทธิภาพ

(ลงชื่อ)  ผู้เขียนโครงการ

(นางประภาพันธ์ สุดจาชาลี)

เจ้าพนักงานจัดเก็บรายได้

(ลงชื่อ)  ผู้เสนอโครงการ

(นางจินตนา สำลีเมือง)

นักวิชาการจัดเก็บรายได้

-3-

(ลงชื่อ)  ผู้ตรวจสอบโครงการ

(นางศศิธร ละม้าย)

ผู้อำนวยการกองคลัง


(ลงชื่อ) ผู้เห็นชอบโครงการ

(นางสาวอารมย์ สุวรรณประเสริฐ)

ปลัดเทศบาลตำบลกรูด

(ลงชื่อ)  ผู้เห็นชอบโครงการ

(นายยงยุทธ สังฆ์สำราญ)

 รองนายกเทศมนตรีตำบลกรูด

(ลงชื่อ) ผู้เห็นชอบโครงการ

(นายโกวิทย์ วัชระสวัสดิ์)

นายกเทศมนตรีตำบลกรูด

**กำหนดการสถานที่ดำเนินการ**

**(แนบท้ายโครงการจัดเก็บและสำรวจภาษีเคลื่อนที่ เทศบาลตำบลกรูด อำเภอกาญจนดิษฐ์ จังหวัดสุราษฏร์ธานี**

**\*\*\*\*\*\***

|  |  |  |  |  |
| --- | --- | --- | --- | --- |
| **วัน/เดือน/ปี** | **หมู่ที่** | **ชื่อหมู่บ้าน** | **สถานที่** | **เวลา** |
| 6/มีนาคม/2558 | 1 | บ้านกรูด | ศาลาหมู่บ้าน | 10.00 น. – 14.00 น. |
| 9/มีนาคม/2558 | 10 | บ้านเขาสวนตรา | ศาลาหมู่บ้าน | 10.00 น. – 14.00 น. |
| 10/มีนาคม/2558 | 9 | บ้านกำสน | ศาลาหมู่บ้าน | 10.00 น. – 14.00 น. |
| 11/มีนาคม/2558 | 6 | บ้านท่าเฟือง | ศาลาหมู่บ้าน | 10.00 น. – 14.00 น. |
| 12/มีนาคม/2558 | 3 | บ้านปากคู | ศาลาหมู่บ้าน | 10.00 น. – 14.00 น. |
| 13/มีนาคม/2558 | 8 | บ้านเขาพับผ้า | ศาลาหมู่บ้าน | 10.00 น. – 14.00 น. |
| 16/มีนาคม/2558 | 7 | บ้านแม่โมกข์ | ศาลาหมู่บ้าน | 10.00 น. – 14.00 น. |
| 17/มีนาคม/2558 | 5 | บ้านบ่อน้ำร้อน | ศาลาหมู่บ้าน | 10.00 น. – 14.00 น. |
| 18/มีนาคม/2558 | 2 | บ้านท่าเฟือง | ศาลาหมู่บ้าน | 10.00 น. – 14.00 น. |
| 20/มีนาคม/2558 | 4 | บ้านไสใน | ศาลาหมู่บ้าน | 10.00 น. – 14.00 น. |

(หมายเหตุ : วันและเวลาอาจเปลี่ยนแปลงได้ตามความเหมาะสม)





